कंपनी का दावा- फुल चार्ज में 212 किमी की रेंज मिलेगी, कीमत 1.45 लाख रुपए
फुल चार्ज में 212 किमी की मिलेगी रेंज, कीमत 1.45 लाख रुपए बेंगलुरु की इलेक्ट्रिक व्हीकल बनाने वाली स्टार्टअप कंपनी सिंपल एनर्जी ने इलेक्ट्रिक स्कूटर सिंपल वन की डिलीवरी शुरू कर दी है। Simple One electric scooter delivery started
बेंगलुरु की इलेक्ट्रिक व्हीकल बनाने वाली स्टार्टअप कंपनी सिंपल एनर्जी ने इलेक्ट्रिक स्कूटर सिंपल वन की डिलीवरी शुरू कर दी है। कंपनी ने दावा किया है कि स्कूटर एक बार फुल चार्ज करने पर 212 किलोमीटर की दूरी तय करेगी।
सिंपल एनर्जी ने इस स्कूटर को डेढ़ साल पहले 15 अगस्त 2021 को अनवील किया था। लंबे इंतजार के बाद कंपनी ने इस ई-स्कूटर को 23 मई को 1.45 लाख (एक्स-शोरूम, बेंगलुरु) की शुरुआती कीमत में लॉन्च किया था। स्कूटर को लॉन्च करने के बाद से अब तक 1 लाख से अधिक बुकिंग मिल चुकी है।
सेगमेंट में सबसे सुरक्षित बैटरी वाला स्कूटर
इलेक्ट्रिक स्कूटर सिंपल वन को 6 कलर ब्रेजेन ब्लैक, नम्मा रेड, एज्योर ब्लू, ग्रेस व्हाइट, ब्रेजेन एक्स, लाइट एक्स ऑप्शन में अवेलेबल है। कंपनी दावा किया है कि One इलेक्ट्रिक स्कूटर में सभी सेफ्टी नॉर्म्स फॉलो करने वाला बैटरी पैक शामिल है और यह सेगमेंट में सबसे सुरक्षित बैटरी वाला एकमात्र स्कूटर है।
स्वैपेबल बैटरी पैक ऑप्शन से मिलेगी 300km की रेंज
ई-स्कूटर में 4.8 kWh लिथियम-आयन बैटरी पैक दिया गया है। कंपनी का दावा है कि ये ई-स्कूटर फुल चार्ज पर 236 km की रेंज देगा। इसमें स्वैपेबल बैटरी पैक ऑप्शन भी मिलेगा, जो रेंज को 300km तक बढ़ा देता है। ई-स्कूटर को 750 वॉट के होम चार्जर से 5:54 घंटे में 0 से 80 प्रतिशत चार्ज किया जा सकता है। ये चार्जर सितंबर से अवेलेबल होगा। इसमें फास्ट चार्जिंग ऑपशन भी मिलेगा।
कूलिंग के लिए ई-स्कूटर में एक थर्मल मैनेजमेंट सिस्टम
बैटरी पैक को 8.5 kW इलेक्ट्रिक मोटर के साथ जोड़ा गया है जो 11bhp की पावर और 72Nm का टार्क पैदा करता है। इलेक्ट्रिक स्कूटर 2.77 सेकेंड में 0 से 40 किमी प्रति घंटे की रफ्तार पकड़ लेती है और इसकी टॉप स्पीड 105KMPH है।
स्कूटर में चार राइडिंग मोड - इको, राइड, डैश और सोनिक मिलते हैं। इसके अलावा ई-स्कूटर में एक थर्मल मैनेजमेंट सिस्टम मिलता है, जिसे IIT-इंदौर मदद से डेवलप किया गया है, जो किसी स्कूटर की मोटर और बैटरी को कूल करने में मदद करता है। कंपनी व्हीकल, बैटरी और मोटर पर 3 साल की वॉरंटी ऑफर कर रही है।
LED हेडलैंप और 7 इंच का टच स्क्रीन इंस्ट्रूमेंट क्लस्टर
ई-स्कूटर में टेल मैप्स के साथ LED हेडलैंप, 4G कनेक्टिविटी और ओपन-सोर्स एंड्रॉइड OS के साथ 7 इंच का टच स्क्रीन इंस्ट्रूमेंट क्लस्टर मिलता है। यह टेलीमैटिक्स, राइड स्टैटिस्टिक्स, पार्क असिस्ट, म्यूजिक और कॉलिंग के लिए ब्लूटूथ कनेक्टिविटी और ऑनबोर्ड नेविगेशन सिस्टम जैसे फीचर्स के साथ आता है। इसमें ओवर-द-एयर (OTA) सॉफ्टवेयर अपडेट की सुविधा भी मिलती है।
ब्रेकिंग और सस्पेंशन
इस ई-स्कूटर को ट्यूबलर स्टील फ्रेम पर तैयार किया गया है। इसमें 12 इंच के अलॉय व्हील दिए गए हैं। ई-स्कूटर के फ्रंट में 200 मिमी डिस्क और रियर में 190 मिमी सिंगल डिस्क के साथ कॉम्बी-ब्रेकिंग के साथ आता है। मॉडल में टेलिस्कोपिक फ्रंट फोर्क्स और रियर में मोनोशॉक यूनिट का इस्तेमाल किया गया है। स्कूटर का कर्ब वैट 134 किलो है और इसमें 30 लीटर का बूट स्पेस भी मिलता है।